Gisteraand in die Goeie Hoop Sentrum ( tot Sondag en ek gaan beslis weer). Heerlik geproe aan Pampoensaadolie ( glo vreeslik gesond), olywe, olyfolie gemeng met balsamasyn, *100de* kase, nuwe koffieprodukte en likeurs. Dit het al 9uur gesluit, en ek kon niks wyne proe nie - een van die redes vir 'n tweede besoek:)) Daar was gekleurde peperkorrels - wat ek sal koop net omdat dit so mooi lyk in die bottel ( en baie hard probeer om nie te gebruik nie) en organies gekweekte peperkorrels ( wat ek wel sal gebruik). Heerlike pesto's wat ek weer moet gaan proe voordat ek kan besluit wat om te kry. En die kersie op die koek - die koekversieringskompetisieinskrywings ( nie die langste Afrikaanse woord nie) - wat Ma ook moet sien. Daar was een inskrwing van 'n boshoed, kompleet met 4 rye stiksels op die rand, en verskeie rangskikkings - waar mens eers seker is dit is nie werklike blomme nie, as jy sien daar is 'n inskrywingsnommer by. -- ann...@ctnet.co.za Red wine lover.